5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลักของบริษัท

  บริษัทมีทรัพย์สินถาวรหลักที่ใช้ในการประกอบธุรกิจ ดังนี้

  ------------------------ ------------- ----------- --------------- ------------
  ประเภททรัพย์สิน             มูลค่าบัญชีสุทธิ*               ลักษณะกรรมสิทธิ์    ภาระผูกพัน
                           (ล้านบาท)                                  

                           31 ธ.ค. 2553  31 ธ.ค.                     
                                         2554                        

  อุปกรณ์โครงข่าย**           397.95        623.16      เป็นเจ้าของ       -

  อุปกรณ์โครงข่ายระหว่างติดตั้ง   52.01         150.23      เป็นเจ้าของ       -

  ส่วนปรับปรุงสินทรัพย์เช่า       30.00         31.36       เป็นเจ้าของ       -

  เครื่องตกแต่งและติดตั้ง        4.72          4.25        เป็นเจ้าของ       -

  อุปกรณ์สำนักงาน             10.17         11.34       เป็นเจ้าของ       -

  คอมพิวเตอร์                6.79          8.29        เป็นเจ้าของ       -

  ยานพาหนะ                 1.40          4.10        เป็นเจ้าของ       -

  รวม                      503.04        828.00                      
  ------------------------ ------------- ----------- --------------- ------------

หมายเหตุ * มูลค่าบัญชีสุทธิหลังค่าเสื่อมราคาสะสม

  **1) ณ วันที่ 31 ธันวาคม 2554 บริษัทมีอุปกรณ์โครงข่ายซึ่งมีมูลค่าสุทธิตามบัญชีจำนวน 15
  ล้านบาท ติดตั้งอยู่ในพื้นที่ของคู่สัญญารายหนึ่ง โดยเมื่อสิ้นสุดระยะเวลาสัญญา
  อุปกรณ์โครงข่ายดังกล่าวจะตกเป็นกรรมสิทธิ์ของคู่สัญญาทันที นอกจากนี้
  บริษัทให้สิทธิแก่คู่สัญญาใช้ประโยชน์จากอุปกรณ์โครงข่ายบางส่วน
  และมีภาระผูกพันที่ต้องแบ่งรายได้อุปกรณ์โครงข่ายข้างต้นบางส่วนให้แก่คู่สัญญาตามสัดส่วนที่ได้ระบุไว้ในสัญญาเป็นรายปีตลอดอายุสัญญา
  นอกจากนี้ บริษัท
  ตกลงชำระส่วนแบ่งรายได้ขั้นต่ำตามจำนวนที่ระบุในสัญญาเพื่อเป็นการประกันรายได้ให้กับคู่สัญญา

  2) ณ วันที่ 31 ธันวาคม 2554 บริษัทมีอุปกรณ์โครงข่ายซึ่งมีมูลค่าสุทธิตามบัญชีจำนวน 19
  ล้านบาท ซึ่งอยู่ใต้บันทึกความเข้าใจการร่วมจัดสร้างและบริหารจัดการกับอีกฝ่ายหนึ่ง
  ซึ่งเมื่อสิ้นสุดระยะเวลาบันทึกความเข้าใจ
  บริษัทตกลงโอนกรรมสิทธิ์อุปกรณ์โครงข่ายดังกล่าวเป็นของอีกฝ่ายหนึ่ง
  โดยคิดราคาตามที่ทั้งสองฝ่ายตกลงกัน

5.2 สินทรัพย์ที่ไม่มีตัวตนของบริษัท

สินทรัพย์ไม่มีตัวตนของบริษัท แสดงด้วยราคาทุนหักค่าตัดจำหน่ายสะสม ณ สิ้นปี 2554 มีจำนวน
15.49 ล้านบาท ประกอบด้วย คอมพิวเตอร์ซอฟท์แวร์ 12.72 ล้านบาท และ
คอมพิวเตอร์ซอฟท์แวร์ระหว่างติดตั้ง 2.77 ล้านบาท

สำหรับทรัพย์สินที่ไม่มีตัวตนที่สำคัญอื่นๆ เช่น เครื่องหมายบริการ “Symphony” ของบริษัทนั้น ณ
ปัจจุบันบริษัทอยู่ระหว่างการดำเนินการยื่นขอจดตราสัญลักษณ์ Symphony
โดยบริษัทไม่สามารถจดทะเบียนชื่อ Symphony ได้เนื่องจากถือว่าเป็นคำสามัญทั่วไป

5.3 สัญญาเช่าระยะยาว

1. สัญญาเช่าพื้นที่ และสัญญาให้บริการส่วนกลาง
และเครื่องอำนวยความสะดวกและอุปกรณ์เสริมทั่วไป กับ บริษัท ซันทาวเวอร์ส จำกัด เมื่อวันที่ 1
มิถุนายน 2553 โดยสาระสำคัญของสัญญาจะเป็นการเช่าพื้นที่ในอาคารซันทาวเวอร์ส ชั้นที่ 35
และชั้นที่ 36 ของอาคาร บี เนื้อที่รวมประมาณ 2,750 ตารางเมตร
และใช้บริการในพื้นที่ส่วนกลางในพื้นที่ของอาคารซันทาวเวอร์ส ระยะเวลาการเช่า 3 ปี
โดยนับตั้งแต่วันที่ 1 กรกฎาคม 2553 สิ้นสุดในวันที่ 30 เดือนมิถุนายน 2556 และ
มีคำมั่นในการต่อสัญญาอีก 2 คราวๆ ละ 3 ปี

2. สัญญาใช้บริการโครงข่ายระบบเส้นใยแก้วนำแสงของการไฟฟ้านครหลวง (กฟน.) เมื่อวันที่ 31
สิงหาคม 2553 โดยมีระยะเวลาของสัญญา 12 ปี และก่อนครบกำหนดตามสัญญา
หากบริษัทประสงค์จะขอใช้บริการโครงข่ายต่อไป ก็สามารถแจ้ง กฟน. ล่วงหน้าไม่น้อยกว่า 30 วัน
และเมื่อ กฟน. พิจารณาเห็นชอบแล้วบริษัทสามารถทำสัญญาแก้ไขเพิ่มเติมมีผลต่อไปอีกคราวละ 1 ปี
โดยอัตราค่าบริการจะเป็นไปตามที่ระบุในสัญญา

5.4 นโยบายการลงทุนในบริษัทย่อยและการบริหารงานในบริษัทย่อยและบริษัทร่วม

ปัจจุบันบริษัทไม่มีนโยบายการลงทุนในบริษัทย่อย และ/หรือบริษัทร่วม
และกลุ่มผู้บริหารและผู้ถือหุ้นรายใหญ่ของบริษัทมิได้มีความประสงค์ที่จะประกอบธุรกิจอื่นใดที่อาจเป็นการแข่งขันกับกิจการของบริษัทหรือที่อาจเป็นการขัดแย้งกับผลประโยชน์ที่ดีที่สุดของบริษัทรวมถึงผลประโยชน์ของผู้ถือหุ้นโดยรวมของบริษัทในอนาคต